open-index/open-wikipedia-markdown huggingface dataset:
Γιούκχοε

Το **γιούκχοε** (κορεάτικα: 육회) είναι φαγητό της κορεατικής κουζίνας φτιαγμένο από ωμό κρέας σε φέτες.

Γιούκχοε σημαίνει κυριολεκτικά  *κρέας* (*γιουκ*, 肉) *ωμό* (*χόε*, 膾). Ωστόσο το φαγητό παρασκευάζεται με μαριναρισμένες ωμές φέτες συνήθως βοδινού, κρέατος. Ανάλογα με το είδος του ζώου αλλάζει και το όνομα του πιάτου, έτσι το **κκουόνγκ-γιούκχοε** έχει σαν πρώτη ύλη το κρέας φασιανού, ενώ το **μαλ-γιούκχοε**, το κρέας αλόγου.

Συνήθως, φτιάχνεται από τεμάχια νουά  που κόβονται σε λεπτές φέτες και μαρινάρονται με ένα μείγμα από  αλάτι, ζάχαρη, σησαμέλαιο, πιπέρι και σκόρδο.  Συνοδεύεται με κορεάτικο αχλάδι, ωμό κρόκος αυγού και πινόλι.

Παραλλαγή του πιάτου είναι το **γκάπχοε** (甲膾) που φτιάχνεται από τα εσωτερικά όργανα του μοσχαριού όπως, συκώτι, νεφρά, καρδιά, ή έντερα. Τα συστατικά καθαρίζονται και αλατίζονται καλά, στη συνέχεια ξεπλένονται και στεγνώνουν για να απομακρυνθούν οι δυσάρεστες οσμές. Το γκάπχοε συνήθως καρυκεύεται με σησαμέλαιο, αλάτι και πιπέρι και σερβίρεται με πικάντικη σάλτσα μουστάρδας.

## Παραλλαγές του πιάτου

File:Yukhoe in korea.jpg|η κλασσική εκδοχή του πιάτου
File:Korean.food-Yukhoe-01.jpg|σερβιρισμένο με φέτες αγγουράκι και αχλαδομηλιάς
File:Korean.cuisine-Yukhoe-04.jpg|με κορεάτικο αχλάδι



## Παραπομπές


Κατηγορία:Κορεάτικη κουζίνα
Κατηγορία:Τρόφιμα με βάση το ωμό κρέας
Μαυρόπουλο Εύβοιας

Το **Μαυρόπουλο** είναι οικισμός στην κεντρική Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Το Μαυρόπουλο βρίσκεται στους νότιους πρόποδες της Δίρφυος σε υψόμετρο 313 μέτρα σε απόσταση περίπου 3 χλμ. ΒΑ. από τον Μίστρο, 31 χλμ. Ν.-ΝΑ. από τα Ψαχνά (έδρα του δήμου) και 30 χλμ. Α.-ΝΑ. από την Χαλκίδα. Το χωριό είναι κτισμένο σε κατάφυτο περιβάλλον, με άφθονα τρεχούμενα νερά, πλατάνια και έχει παλιά πετρόχτιστα σπίτια. Μέσα από την ανατολική πλευρά του χωριού περνάει ο χείμαρρος Κούμαρη, στη δυτική πλευρά είναι το ξωκλήσι της Παναγίας Βροντά ενώ νοτιοανατολικά προς τον Μίστρο έχουν γίνει αρχαιολογικές ανασκαφές και κοντά στους Αγίους Αναργύρους υπάρχουν υπολείμματα ενετικού κάστρου.

Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Ληλαντίων. Σύμφωνα με το σχέδιο Καλλικράτης μαζί με τον Μίστρο, τον Άνω Μίστρο και το Κλιμάκι  αποτελούν την τοπική κοινότητα Μίστρου που υπάγεται στη δημοτική ενότητα Διρφύων του Δήμου Διρφύων - Μεσσαπίων και σύμφωνα με την απογραφή του 2011 έχει πληθυσμό 80κατοίκους.

## Εκδηλώσεις
Κάθε χρόνο στα τέλη Ιουλίου πραγματοποιείτε γιορτή τυριού στο χωριό, όπου η είσοδος για το κοινό είναι ελεύθερη και οι διοργανωτές καλούν όλους τους Ευβοιώτες να δοκιμάσουν ντόπιο τυρί και μυζήθρα, που φτιάχνουν με τον παραδοσιακό τρόπο οι τυροκόμοι της περιοχής.

## Εξωτερικοί σύνδεσμοι

* Το  Μαυρόπουλο Ευβοίας από ψηλά στο https://www.youtube.com/
* Η πεζοπορική διαδρομή Μίστρος - Μαυρόπουλο από τον ιστότοπο https://el.wikiloc.com/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Τσιγ κιοφτέ

thumb|Γεύμα τσιγ κιοφτέ στην Τουρκία
Το **τσιγ κιοφτέ** ή **τσι κιοφτέ** (τουρκικά: Çiğ köfte, αρμενικά: չի քուֆթա) είναι πιάτο από κεφτέδες το οποίο αποτελεί τοπική σπεσιαλιτέ της Σανλιούρφα και του Αντιγιαμάν στη νοτιοανατολική Τουρκία και σερβίρεται ως ορεκτικό ή μεζές. Μοιάζει με το κιμπέ ναγιέ από τη λιβανέζικη κουζίνα, το τσιγ κιοφτέ είναι κοινό για την αρμενική και την τουρκική κουζίνα, και βρίσκεται επίσης στην παραδοσιακή κουζίνα των Εβραίων Ουρφαλίμ.

Παραδοσιακά φτιαγμένο με ωμό κρέας, υπάρχουν χορτοφαγικές παραλλαγές με πλιγούρι και στην Ούρφα, μια τοπική εκδοχή χωρίς κρέας γίνεται με ομελέτα. Στην επαρχία Ντιγιαρμπακίρ πωλούνται τοπικά παρασκευασμένες παρτίδες από πλανόδιους πωλητές.

## Ετυμολογία
Στα τούρκικα, çiğ σημαίνει «ωμός» και köfte σημαίνει κεφτές. Η λέξη köfte προέρχεται από τα περσικά, ουσιαστικά από την πρωτοϊνδοευρωπαϊκή ρίζα «*(s)kop–» (αλεσμένος, τριμμένςο, χτυπημένος).

## Παραπομπές


Κατηγορία:Αρμενική κουζίνα
Κατηγορία:Τουρκική κουζίνα
Κατηγορία:Εβραϊκή κουζίνα
Κατηγορία:Κουρδική κουζίνα
Κατηγορία:Επαρχία Σανλιούρφα
Κατηγορία:Τρόφιμα με βάση το ωμό κρέας
Ντμίτρι Κέσελ

Ο **Ντμίτρι Κέσελ** (*Dmitri Kessel*), γεννημένος **Ντμίτρι Κέσελμαν** (*Dmitri Kesselman*) (20 Αυγούστου 1902, Κίεβο - 26 Μαρτίου 1995, Σάουθαμπτον, Νέα Υόρκη) ήταν Ουκρανός-Αμερικανός δημοσιογράφος και φωτορεπόρτερ του περιοδικού Life. Είναι γνωστός για τις πολεμικές φωτογραφίες που τράβηξε στην πρώτη γραμμή του μετώπου και κατά την απελευθέρωση της Ευρώπης στη λήξη του Β’ Παγκοσμίου Πολέμου, αλλά και από πολεμικές συρράξεις στο Κονγκό. Βρέθηκε και στην Ελλάδα την περίοδο των Δεκεμβριανών, αποτυπώνοντας σημαντικές στιγμές της σύγχρονης ελληνικής ιστορία.

## Παραπομπές


Κατηγορία:Ουκρανοί φωτογράφοι
Κατηγορία:Αμερικανοί φωτογράφοι
Κατηγορία:Ουκρανοί δημοσιογράφοι
Κατηγορία:Αμερικανοί δημοσιογράφοι
Κατηγορία:Φωτογράφοι αρχιτεκτονικής
Κατηγορία:Πολεμικοί φωτογράφοι
Κατηγορία:Εβραίοι της Ουκρανίας
Φτελιά Παραλίας Καστέλλας Εύβοιας

Η **Φτελιά Παραλίας Καστέλλας** είναι παραθαλάσσιος οικισμός του Δήμου Διρφύων - Μεσσαπίων στην κεντρική Εύβοια και την Περιφερειακή Ενότητα Εύβοιας. Βρίσκεται στα νότια παράλια του Βόρειου Ευβοϊκού κόλπου, στην βορειοδυτική άκρη του Υγρότοπου Ψαχνών (Κωλοβρέχτη) και σε μικρή απόσταση από τα Ψαχνά (έδρα του δήμου). Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στο δήμο Διρφύων-Μεσσαπίων. Σύμφωνα με το σχέδιο Καλλικράτης μαζί με την Καστέλλα και τις Χλόες αποτελούν την τοπική κοινότητα Καστέλλας που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 85 κάτοικοι.

## Παραπομπές


Κατηγορία:Δήμος Διρφύων - Μεσσαπίων
Κατηγορία:Χωριά της περιφερειακής ενότητας Ευβοίας
Καμπανούλα η ποικιλόχρους

[μικρογραφία|Καμπανούλα η ποικιλόχρους (''Campanula versicolor''), [Στεμνίτσα Αρκαδίας|Στεμνίτσα, Αρκαδία, Πελοπόννησος, 3-10-2021]]
Το είδος **Καμπανούλα η ποικιλόχρους** (*Campanula versicolor*) με κοινή ονομασία **γαλατόχορτο**, ανήκει στην οικογένεια των CAMPANULACEAE και είναι μια από τις 82 περίπου καμπανούλες (Γένος: *Campanula*) της Ελλάδας. 

## Γεωγραφική Κατανομή
Αποτελεί πολύμορφο είδος της Βαλκανικής Χερσονήσου, καθώς και της ΝΑ Ιταλίας. Κατανέμεται σ’ όλη την Ελλάδα, απουσιάζει όμως από τα περισσότερα νησιά του Αιγαίου.

## Οικολογία
Συναντάται σε πετρώδεις πλαγιές, τοίχους και ερείπια. Κατανέμεται μεταξύ 0-1500 μ. 

## Περιγραφή φυτού
Η Καμπανούλα η ποικιλόχρους διακρίνεται από τα υπόλοιπα είδη του γένους *Campanula*, λόγω της επίπεδης και όχι σε σχήμα καμπάνας στεφάνης, καθώς και από το εύοσμα άνθη, με άρωμα που θυμίζει γαρύφαλλο και που γίνεται αντιληπτό μόνο κατά τη διάρκεια ζεστών ημερών.Ανθίζει από τον Ιούλιο έως τα τέλη Οκτωβρίου και τα άνθη της είναι κυανά, ιώδη ή λευκά. 

## Παραπομπές


## Πηγές

* Παπιομύτογλου Β. 2006, Αγριολούλουδα της Ελλάδας.
* Lafranchis T. & Sfikas G. 2001, Flowers of Greece (Vol. II).
* Strid A. 1980, Φυτά του Ολύμπου.

## Εξωτερικοί σύνδεσμοι

* 
* 
* 

Κατηγορία:Ελληνική χλωρίδα
Κατάλογος δημάρχων Καλαμάτας

**Κατάλογος Δημάρχων Καλαμάτας** από το 1834.

Πρώτος δήμαρχος Καλαμάτας ήταν ο Παναγιώτης Μπενάκης, ο οποίος υπηρέτησε από το 1834 έως το 1841. Από το 1964 έως το 1972, δήμαρχος ήταν ο πολιτικός μηχανικός Κωνσταντίνος Κουτουμάνος (1928-2003), ο οποίος επί δημαρχίας του, μετέφερε το κτήριο του δημαρχείου από τη στοά της οδού Λόντου, σε νεοκλασικό κτήριο και επίσης μερίμνησε για τη μελέτη και το σχεδιασμό του έργου, να σκεπαστεί η κοίτη του ποταμού Νέδοντα. Ο Εμμανουήλ Βέκκος ήταν ο πρώτος αιρετός δήμαρχος της πόλης μετά την πτώση της χούντας.

## Δήμαρχοι Καλαμάτας

## Εξωτερικοί σύνδεσμοι

* Δήμος Καλαμάτας (ιστότοπος του Δήμου Καλαμάτας)

## Παραπομπές

Κατηγορία:Κατάλογοι Ελλήνων δημάρχων
Κατηγορία:Δήμαρχοι Καλαμάτας
Σημηριώτης

Επώνυμο **Σημηριώτης**

*αθλητές*
* Γεώργιος Σημηριώτης (γέννηση 1888)
* Ισμήνη (Εσμέ) Σημηριώτου-Μεταξά (1884-1982) τενίστρια
*πεζογράφοι*
* Άγγελος Σημηριώτης (1870-1944) 
* Γιώργος Σημηριώτης (1878-1964), αδελφός του Άγγελου

Κατηγορία:Ελληνικά επώνυμα
Κατάλογος δημάρχων Πύλου - Νέστορος

**Κατάλογος Δημάρχων Πύλου** από το 1979 μέχρι το 1998 και **Κατάλογος Δημάρχων Πύλου - Νέστορος** από το 2011.

## Δήμαρχοι Πύλου

## Δήμαρχοι Πύλου - Νέστορος

## Εξωτερικοί σύνδεσμοι

* Δήμος Πύλου - Νέστορος (ιστότοπος του Δήμου Πύλου - Νέστορος)

## Παραπομπές

Κατηγορία:Κατάλογοι Ελλήνων δημάρχων
Κατάλογος δημάρχων Δυτικής Μάνης

**Κατάλογος Κοινοταρχών Καρδαμύλης** από το 1979 μέχρι το 1998, **Κατάλογος Δημάρχων Λεύκτρου** από το 1999 μέχρι το 2010 και **Κατάλογος Δημάρχων Δυτικής Μάνης** από το 2011.

## Κοινοτάρχες Καρδαμύλης

## Δήμαρχοι Λεύκτρου

## Δήμαρχοι Δυτικής Μάνης

## Εξωτερικοί σύνδεσμοι

* Δήμος Δυτικής Μάνης (ιστότοπος του Δήμου Δυτικής Μάνης)

## Παραπομπές

Κατηγορία:Κατάλογοι Ελλήνων δημάρχων
Κατάλογος δημάρχων Τριφυλίας

**Κατάλογος Δημάρχων Κυπαρισσίας** από το 1979 μέχρι το 1998 και **Κατάλογος Δημάρχων Τριφυλίας** από το 2011.

## Δήμαρχοι Κυπαρισσίας

## Δήμαρχοι Τριφυλίας

## Εξωτερικοί σύνδεσμοι

* Δήμος Τριφυλίας  (ιστότοπος του Δήμου Τριφυλίας)

## Παραπομπές

Κατηγορία:Κατάλογοι Ελλήνων δημάρχων
Κατάλογος δημάρχων Μεσσήνης

**Κατάλογος Δημάρχων Μεσσήνης** από το 1979.

## Δήμαρχοι Μεσσήνης

### 1979 - 1998

### 1999 - 2010

### 2011...

## Εξωτερικοί σύνδεσμοι

* Δήμος Μεσσήνης  (ιστότοπος του Δήμου Μεσσήνης)

## Παραπομπές

Κατηγορία:Κατάλογοι Ελλήνων δημάρχων
−1

Στα μαθηματικά, το **−1** είναι αρνητικός ακέραιος αριθμός μεγαλύτερος από το -2 και μικρότερος από το 0.

Ο πολλαπλασιασμός ενός αριθμού με −1 ισοδυναμεί με αλλαγή του προσήμου του αριθμού - δηλαδή, για οποιοδήποτε x έχουμε (−1) ⋅ x = −x. Αυτό μπορεί να αποδειχθεί ως εξής:

x + (−1) ⋅ x = 1 ⋅ x + (−1) ⋅ x = (1 + (−1)) ⋅ x = 0 ⋅ x = 0.

Το τετράγωνο του −1, δηλαδή του −1 πολλαπλασιασμένο με −1, ισούται με 1. Κατά συνέπεια, ένα γινόμενο δύο αρνητικών αριθμών είναι θετικό.

Η αλγεβρική απόδειξη αυτού του αποτελέσματος είναι η εξής

0 = −1 ⋅ 0 = −1 ⋅ [1+ (−1)] .

Κατηγορία:Ακέραιοι αριθμοί
Β.Α.Ο. (καλαθοσφαίριση γυναικών)

Ο **Βυζαντινός Αθλητικός Όμιλος** είναι ελληνικό αθλητικό σωματείο που δραστηριοποιείται στην περιοχή των Συκεών στη Θεσσαλονίκη. Επίσημο έτος ίδρυσής του είναι το 1926 και οι αθλητές του αγωνίζονται με χρώματα το πορτοκαλί και το μαύρο. Στο έμβλημά του απεικονίζεται ένας δικέφαλος αετός. Ο σύλλογος στο παρελθόν διατηρούσε τμήματα γυναικείας καλαθοσφαίρισης για ενήλικες αλλά και νεαρότερες αθλήτριες. Έδρα του ήταν το Κλειστό Γυμναστήριο του Β.Α.Ο. «Μενέλαος Γκράτζιος», χωρητικότητας 250 καθήμενων θεατών. Το τμήμα νομικά διέθετε τη μορφή ερασιτεχνικού σωματείου.

## Ιστορική αναδρομή
### Περίοδοι σε εθνικές κατηγορίες

## Τρέχουσα αγωνιστική περίοδος
Κατά την τρέχουσα αγωνιστική περίοδο, 2021-22, ο Βυζαντινός Α.Ο. δεν συμμετέχει σε κάποια γυναικεία διοργάνωση καλαθοσφαίρισης, ούτε σε τοπικό, ούτε σε εθνικό επίπεδο.

## Παραπομπές


## Εξωτερικοί σύνδεσμοι

* Βυζαντινός Α.Ο., επίσημος ιστότοπος του συλλόγου.
* 
* «Κλειστό Γυμναστήριο Β.Α.Ο.» , πληροφορίες στον ιστότοπο Gipeda.gr.



Καλαθοσφαιριση γυναικων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.ΚΑ.Σ.Θ.
Ενδονοσοκομειακή λοίμωξη

[250px|μικρογραφία|[Μονάδα Εντατικής Θεραπείας]]
**Ενδονοσοκομειακή λοίμωξη**, είναι λοίμωξη που αποκτάται σε νοσοκομείο ή άλλη υπηρεσία υγειονομικής περίθαλψης. Η λοίμωξη μεταδίδεται στον ασθενή με διάφορα μέσα. Το υγειονομικό προσωπικό μεταδίδει επίσης τη λοίμωξη, εκτός από τον μολυσμένο εξοπλισμό, κλινοσκεπάσματα ή σταγονίδια αέρος. Η λοίμωξη μπορεί να μεταδοθεί από το εξωτερικό περιβάλλον, μολυσμένο ασθενή ή προσωπικό. Σε ορισμένες περιπτώσεις ο μικροοργανισμός προέρχεται από μικροβίωμα του δέρματος του ιδίου του ασθενούς. 

Στις Ηνωμένες Πολιτείες, τα Κέντρα Ελέγχου και Πρόληψης Ασθενειών υπολόγισαν ότι περίπου 1.7 εκατομμύρια λοιμώξεις, από όλους τους τύπους μικροοργανισμών, συμπεριλαμβανομένων βακτηρίων και μυκήτων σε συνδυασμό, προκαλούν ή συμβάλλουν σε 99.000 θανάτους ετησίως. Στην Ευρώπη, όπου έχουν διεξαχθεί έρευνες σε νοσοκομεία, εκτιμάται ότι αντιπροσωπεύει τα δύο τρίτα των 25.000 θανάτων κάθε χρόνο.   Οι ενδονοσοκομειακές λοιμώξεις μπορούν να προκαλέσουν σοβαρή πνευμονία και λοιμώξεις του ουροποιητικού συστήματος, της κυκλοφορίας του αίματος και άλλων τμημάτων του σώματος.  Πολλοί τύποι εμφανίζουν αντίσταση, η οποία μπορεί να δυσχεραίνει τη θεραπεία.

## Παραπομπές


Κατηγορία:Ποιότητα υγειονομικής περίθαλψης
Κατηγορία:Λοιμώδεις ασθένειες
Κατηγορία:Εντατική θεραπεία
Φόρουμ Δημοκρατίας των Αθηνών

Το **Φόρουμ Δημοκρατίας των Αθηνών** είναι διεθνές συνέδριο το οποίο λαμβάνει χώρα κάθε χρόνο τον Σεπτέμβριο ή τον Οκτώβριο και διερευνά την εξελισσόμενη κατάσταση της δημοκρατίας. Λαμβάνει χώρα στην Αθήνα από το 2013. Στο φόρουμ συμμετέχουν γνωστοί επιχειρηματίες, ακαδημαϊκοί, υπεύθυνοι χάραξης πολιτικής και εμπειρογνώμονες οι οποίοι συζητούν και εστιάζουν στις νέες λύσεις των πιεστικότερων ζητημάτων που αντιμετωπίζει η δημοκρατία.

Οι βασικές εκδηλώσεις του φόρουμ περιλαμβάνουν την "Αριστοτελική Ομιλία" το Βραβείο Δημοκρατίας της Πόλης των Αθηνών και την Παγκόσμια Συζήτηση της Αρχαίας Αγοράς.

## Ιστορία
Από το 2013 έως το 2018 η διοργάνωση του φόρουμ πραγματοποιήθηκε υπό την αιγίδα των The New York Times. Από το 2019, η εκδήλωση διοργανώνεται από την ΜΚΟ Ίδρυμα Δημοκρατίας και Πολιτισμού.

## Παραπομπές

Κατηγορία:Συνέδρια
Κατηγορία:Δημοκρατία
Κατηγορία:Πολιτισμός στην Αθήνα
Σαΐντ Αλτινόρντου

Ο **Σαΐντ Αλτινόρντου** (τουρκικά: *Said Altınordu*, γεννήθηκε ως **Σαΐντ Μπέι** [*Said Bey*], 24 Ιουλίου 1912 – 17 Νοεμβρίου 1978), ήταν Τούρκος διεθνής ποδοσφαιριστής. Αγωνίστηκε σε ένα σύλλογο σε όλη τη σταδιοδρομία του και ήταν και εξακολουθεί να είναι ένας από τους συμβολικούς ποδοσφαιριστές στη Σμύρνη.

## Καριέρα
Ο Αλτινόρντου αγωνίστηκε στην Αλτινόρντου ΣΚ σε όλη του τη σταδιοδρομία και έκανε 4 συμμετοχές για την Εθνική Τουρκίας μεταξύ 1932 και 1937. Κέρδισε 6 τίτλους Πρωταθλήματος Σμύρνης με την ομάδα και είναι ευρέως αποδεκτός από την Αλτινόρντου Φ.Κ. ως ο *θρυλικός παίκτης* του συλλόγου. Η ταύτισή του με το σύλλογο τον οδήγησε να επιλέξει το επίσημο όνομα του συλλόγου ως επώνυμό του, σύμφωνα με το Νόμος Επιθέτου της Τουρκίας που θεσπίστηκε το 1934. Ήταν επίσης μέλος της ομάδας της Τουρκίας στους Ολυμπιακούς Αγώνες του 1936.

Γενικά ο Αλτινόρντου αναφέρεται ότι αγωνιζόταν κυρίως ως αμυντικός, αλλά είχε επίσης ικανότητες σκόρερ που τον οδήγησαν να πετύχει 29 γκολ κατά τη διάρκεια της σταδιοδρομίας του σε 847 Αγώνες πρωταθλήματος, τοπικού και εθνικού. Κατάφερε να αναδειχθεί πρώτος σκόρερ της πρώτης κατηγορίας της Τουρκίας το 1937 με 13 γκολ. Μετά την εκπροσώπησή του της Αλτινόρντου ΣΚ μεταξύ 1932 και 1937, δεν υπήρξε κλήση άλλου παίκτη του συλλόγου στην Εθνική Τουρκίας για 78 χρόνια, έως ότου κλήθηκε ο Τσαγλάρ Σογιουντζού το 2016.

## Κληρονομιά
Ο Αλτινόρντου ήταν το πρότυπο του Μετίν Οκτάι, του εμβληματικού παίκτη της Γαλατασαράι ΣΚ και Τούρκου διεθνή. Οι εγκαταστάσεις ακαδημίας της Αλτινόρντου ΣΚ πήραν το όνομά τους από τον Σαΐντ Αλτινόρντου. Το 2016, ένα από τα 15 πρόσφατα ακτοπλοϊκά πλοία της Σμύρνης πήρε το όνομά του από τον Αλτινόρντου, ύστερα από δημοσκόπηση στο διαδίκτυο.

Ένα άγαλμα του Αλτινόρντου τοποθετήθηκε μπροστά από τον σιδηροδρομικό σταθμό Αλσαντσάκ στη Σμύρνη, στο πλαίσιο της 91ης επετείου της Αλτινόρντου ΣΚ στις 27 Δεκεμβρίου 2014. Το άγαλμα παρουσιάζει τη στιγμή που ο Αλτινόρντου έκανε το νικητήριο σουτ εναντίον της Εσκισεχίρ Ντεμιρσπόρ στον ημιτελικό αγώνα του Πρωταθλήματος Τουρκίας 1935. Ο αγώνας ολοκληρώθηκε με 3-2 υπέρ της Αλτινόρντου ΣΚ, ο οποίος διεξήχθη στις 4 Σεπτεμβρίου 1935.

Αν και υπήρχε ανταγωνισμός μεταξύ των συλλόγων τους, οι Αλτινόρντου και Βαχάπ Οζάλταϊ, ο θρύλος της Αλτάι ΣΚ, ήταν οι καλύτεροι φίλοι.

## Τίτλοι και διακρίσεις

; Αλτινόρντου ΣΚ

* Φούτμπολ Λιγκ Σμύρνης (6): 1926-27, 1931-32, 1934-35, 1935-36, 1939-40, 1944-45

### Ατομικές

* Πρώτος σκόρερ του Πρωταθλήματος Τουρκίας (1): 1937 (13 γκολ)

## Παραπομπές


## Βιβλιογραφία

*

## Εξωτερικοί σύνδεσμοι
* Προφίλ στην Τουρκική Ποδοσφαιρική Ομοσπονδία (τούρκικα)

Κατηγορία:Τούρκοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Τουρκίας
Κατηγορία:Ποδοσφαιριστές Εθνικής Τουρκίας
Κατηγορία:Ποδοσφαιριστές στους Θερινούς Ολυμπιακούς Αγώνες 1936
Κατηγορία:Ποδοσφαιριστές Αλτινορντού
Κατηγορία:Ποδοσφαιριστές Σούπερ Λιγκ Τουρκίας
Two Steps from Hell

Η **Two Steps from Hell** είναι αμερικανική εταιρεία παραγωγής μουσικής με έδρα το Λος Άντζελες της Καλιφόρνια, που ιδρύθηκε από τους Τόμας Μπέργκερσεν και Νικ Φοίνιξ το 2006.  Η εταιρεία επικεντρώνεται κυρίως στη μουσική ταινιών και τρέιλερ όπως Interstellar, Harry Potter, Οι Πειρατές της Καραϊβικής και X-Men.

Ιδρύθηκε στις αρχές του 2006 όταν ο Μπέργκερσεν και ο Φοίνιξ ένωσαν τις δυνάμεις τους για να γράψουν και να συνθέσουν πρωτότυπη μουσική για τρέιλερ ταινιών. Οι δυο τους έχουν συνθέσει μουσική για πάνω από 1.000 μεγάλα τρέιλερ κινηματογραφικών ταινιών. Η ιδέα για το όνομα προήλθε από το «Two Steps From Heaven», ένα νορβηγικό νυχτερινό κέντρο που, σύμφωνα με τον Μπέργκερσεν, είχε παρόμοιο θέμα. Παρά την επιτυχία της εταιρείας με τη μουσική της, τα κομμάτια δεν κυκλοφόρησαν επίσημα στο κοινό μέχρι την κυκλοφορία του εμπορικού άλμπουμ *Invincible* τον Μάιο του 2010.

## Παραπομπές


## Εξωτερικοί σύνδεσμοι
* 
* 
* 

Κατηγορία:Εταιρείες παραγωγής μουσικής
Κατηγορία:Εταιρείες με έδρα το Λος Άντζελες
Κατηγορία:Επιχειρήσεις των ΗΠΑ
Τάκερ Κάρλσον

Ο **Τάκερ Κάρλσον** (**Tucker Swanson McNear Carlson** (Σαν Φρανσίσκο, 16 Μαΐου 1969) είναι Αμερικανός τηλεπαρουσιαστής και πολιτικός σχολιαστής παλαιοσυντηρητικών αρχών και οικοδεσπότης του νυχτερινού πολιτικού talk show Tucker Carlson Tonight στο Fox News από το 2016. Η εκπομπή αυτή ήταν τον Ιούλιο του 2021 η πιο δημοφιλής τηλεοπτική εκπομπή στις Ηνωμένες Πολιτείες.

Ο Κάρλσον ξεκίνησε τη σταδιοδρομία του τη δεκαετία του 1990, γράφοντας στο Weekly Standard. Έπειτα έγινε σχολιαστής του CNN από το 2000 έως το 2005. Από το 2005 έως το 2008, παρουσίαζε το νυχτερινό πρόγραμμα Tucker στο MSNBC. Είναι πολιτικός αναλυτής του Fox News από το 2009, εμφανιζόμενος ως καλεσμένος ή προσκεκλημένος σε διάφορα προγράμματα πριν από την έναρξη της εκπομπής του. Το 2010 ο Κάρλσον ήταν αρχισυντάκτης της δικής του δεξιάς ιστοσελίδας ειδήσεων The Daily Caller, μέχρι να πουλήσει το μερίδιο ιδιοκτησίας του και να φύγει το 2020. Έχει γράψει τρία βιβλία: Politicians, Partisans, and Parasites (2003), Ship of Fools (2018) και The Long Slide (2021).

Λέγεται ότι επηρέασε μερικές από τις βασικές πολιτικές αποφάσεις του Τραμπ, συμπεριλαμβανομένης της ακύρωσης στρατιωτικής επίθεσης εναντίον του Ιράν το 2019. Τα σχόλια του Κάρλσον για τη φυλή, τη μετανάστευση και τις γυναίκες έχουν περιγραφεί κατά καιρούς ως ρατσιστικές και σεξιστικές.

Ο Κάρλσον θεωρείται αντίπαλος του προοδευτισμού, επικρίνει τη μετανάστευση και έχει χαρακτηριστεί ως εθνικιστής.

## Παραπομπές


Κατηγορία:Αμερικανοί δημοσιογράφοι
Κατηγορία:Συντηρητισμός
Κατηγορία:Εθνικισμός
Κατηγορία:Τραμπισμός
Αυτόματο όπλο

[250px|μικρογραφία|Ένα [πολυβόλο Μ2 Browning, περιτριγυρισμένο από κάλυκες]]
**Αυτόματο όπλο** είναι πυροβόλο όπλο που άπαξ και ενεργοποιηθεί ο μηχανισμός της σκανδάλης πυροβολεί συνεχώς. Τα αυτόματα δεν πρέπει να συγχέονται τα με ημιαυτόματα, καθώς τα τελευταία ρίχνουν μόνο μία βολή σε κάθε τράβηγμα της σκανδάλης. Ένα αυτόματο πυροβολεί επανειλημμένα όσο η σκανδάλη είναι πατημένη μέχρι να αδειάσει ο γεμιστήρας. 

Εάν και οι δύο διαδικασίες τροφοδοσίας και ανάφλεξης ενεργοποιούνται αυτόματα, το όπλο θα θεωρείται "πλήρως αυτόματο" και θα πυροβολεί συνεχώς όσο η σκανδάλη παραμένει πατημένη και η τροφοδοσία πυρομαχικών (είτε από γεμιστήρα είτε από ζώνη) παραμένει διαθέσιμη. Αντιθέτως, το όπλο θεωρείται "ημιαυτόματο" εάν κάνει αυτόματα μόνο κύκλους αλλά δεν ρίχνει αυτόματα τη βολή.  

## Παραπομπές


Κατηγορία:Πυροβόλα
Ειρηνευτικό σχέδιο Τραμπ

thumb|Ο χάρτης των προτεινόμενων ισραηλινών συνόρων με τους παλαιστινιακούς θύλακες του ειρηνευτικού σχεδίου Τραμπ.
Το **ειρηνευτικό σχέδιο Τραμπ**, επίσημα με τον τίτλο **«Ειρήνη στην Ευημερία: Όραμα για τη βελτίωση της ζωής του Παλαιστινιακού και του Ισραηλινού λαού»**, αποτέλεσε πρόταση της κυβέρνησης Τραμπ για την επίλυση της ισραηλινοπαλαιστινιακής σύγκρουσης. Ο Ντόναλντ Τραμπ αποκάλυψε επίσημα το σχέδιο σε συνέντευξη τύπου του Λευκού Οίκου μαζί με τον Ισραηλινό πρωθυπουργό Μπενιαμίν Νετανιάχου στις 28 Ιανουαρίου 2020, αν και καμία παλαιστινιακή αρχή δεν κλήθηκε για διαπραγματεύσεις.

Το σχέδιο δημιουργήθηκε από μια ομάδα με επικεφαλής τον γαμπρό του Τραμπ και ανώτερο σύμβουλο Τζάρεντ Κούσνερ. Τόσο το Συμβούλιο Γεσά των εβραίων κατοίκων της Δυτικής Όχθης όσο και η Παλαιστινιακή ηγεσία απέρριψαν το σχέδιο: το πρώτο επειδή προέβλεπε σε παλαιστινιακό κράτος, το δεύτερο υποστηρίζοντας ότι είναι πολύ προκατειλημμένο υπέρ του Ισραήλ. Το σχέδιο χωρίζεται σε δύο μέρη, ένα οικονομικό και ένα πολιτικό. Στις 22 Ιουνίου 2019, η κυβέρνηση Τραμπ δημοσίευσε το οικονομικό μέρος του σχεδίου, με τίτλο «Ειρήνη στην ευημερία». Το πολιτικό μέρος κυκλοφόρησε στα τέλη Ιανουαρίου 2020.

## Παραπομπές


Κατηγορία:Ισραήλ
Κατηγορία:Παλαιστίνη
Φυσίγγιο

250px|μικρογραφία|Διάφοροι τύποι φυσιγγίων
Το **φυσίγγιο**  είναι τύπος προσυναρμολογημένων πυρομαχικών πυροβόλων όπλων που περιβάλλουν το βλήμα με ακρίβεια για να χωράει μέσα στον θάλαμο της κάννης ενός πυροβόλου, για την εύκολη μεταφορά και χειρισμό κατά τη βολή.

Χάρτινα φυσίγγια χρησιμοποιούνται εδώ και αιώνες: μια σειρά πηγών χρονολογούν από τη χρήση τους από τα τέλη του 14ου και τις αρχές του 15ου αιώνα. Οι ιστορικοί σημειώνουν τη χρήση τους από στρατιώτες του Χριστιανού Α΄ και του γιου του στα τέλη του 16ου αιώνα, ενώ το Μουσείο Ιστορίας της Δρέσδης έχει στοιχεία που χρονολογούν τη χρήση τους στο 1591.  

## Παραπομπές


## Εξωτερικοί σύνδεσμοι

Κατηγορία:Πυροβόλα
Κάννη

**Κάννη** είναι ο ευθύγραμμος σωλήνας βολής, συνήθως κατασκευασμένος από άκαμπτο μέταλλο υψηλής αντοχής, μέσω του οποίου μια περιορισμένη ταχεία διαστολή αερίου υψηλής πίεσης χρησιμοποιείται για να ωθήσει ένα βλήμα από το μπροστινό άκρο με μεγάλη ταχύτητα. Το κοίλο εσωτερικό της κάννης ονομάζεται οπή και η διάμετρος της οπής ονομάζεται διαμέτρημα, συνήθως μετριέται σε ίντσες ή χιλιοστά. Οι κάννες όπλων είναι συνήθως μεταλλικές. Ωστόσο, οι Κινέζοι, οι εφευρέτες της πυρίτιδας, χρησιμοποίησαν μπαμπού, το οποίο έχει ένα ισχυρό, φυσικά σωληνοειδές στέλεχος και είναι φθηνότερο να το αποκτήσουν και να το επεξεργαστούν.   Οι Κινέζοι ήταν επίσης οι πρώτοι που κατασκεύασαν τις κάννες στα κανόνια από χυτοσίδηρο και χρησιμοποίησαν την τεχνολογία για να φτιάξουν τα πρώτα πυροβόλα όπλα πεζικού. 

## Παραπομπές

## Εξωτερικοί σύνδεσμοι

Κατηγορία:Πυροβόλα
Swift (γλώσσα προγραμματισμού)

δεξιά|μικρογραφία|220x220εσ|Λογότυπο της Swift
Η **Swift** είναι μια αντικειμενοστρεφής γλώσσα προγραμματισμού γενικής χρήσης,  που αναπτύσσεται από την Apple Inc. και την κοινότητα ανοιχτού κώδικα. Κυκλοφόρησε για πρώτη φορά το 2014, στο Παγκόσμιο Συνέδριο Προγραμματιστών WWDC, ως αντικαταστάτης της παλαιότερης γλώσσας προγραμματισμού της Apple Objective-C, καθώς η Objective-C ήταν αμετάβλητη από τις αρχές της δεκαετίας του 1980 και δεν είχε σύγχρονες δυνατότητες. Η Swift συνεργάζεται με τα πλαίσια Cocoa και Cocoa Touch της Apple και μια βασική πτυχή του σχεδιασμού της Swift ήταν η δυνατότητα διαλειτουργικότητας με το τεράστιο σώμα του υπάρχοντος κώδικα Objective-C που αναπτύχθηκε για τα προϊόντα της Apple τις προηγούμενες δεκαετίες. Είναι χτισμένο με το πλαίσιο μεταγλωττιστή LLVM ανοιχτού κώδικα και έχει συμπεριληφθεί στο Xcode από την έκδοση 6, που κυκλοφόρησε το 2014. Στις πλατφόρμες της Apple, χρησιμοποιεί τη βιβλιοθήκη χρόνου εκτέλεσης Objective-C, η οποία επιτρέπει C, C++, Objective-C και Swift code για εκτέλεση σε ένα πρόγραμμα.

## Παραπομπές


Κατηγορία:Αντικειμενοστρεφείς γλώσσες προγραμματισμού
FIBA Hall of Fame

Το **FIBA Hall of Fame**, ή * FIBA Basketball Hall of Fame*, τιμά παίκτες,  προπονητές, ομάδες, διαιτητές και διοικητικά στελέχη που έχουν συμβάλει σημαντικά στη διεθνή καλαθοσφαίριση. Ιδρύθηκε από τη FIBA το 1991. Περιλαμβάνει τη "Βιβλιοθήκη Σάμαραντς", τη μεγαλύτερη βιβλιοθήκη μπάσκετ στον κόσμο, που από το 2007 είχε πάνω από 10.000 βιβλία μπάσκετ και 950 περιοδικά, από περισσότερες από 65 χώρες. Το κτίριο του FIBA Hall of Fame είναι ένα μουσείο μπάσκετ που κτίστηκε στο Αλκομπέντας, στη  Μαδρίτη, Ισπανία, από το ίδρυμα Πέδρο Φεράντιθ.

thumb|300px|Εικόνα από το εσωτερικό του μουσείου

Οι πρώτοι εισακτέοι του μουσείου ήταν το 2007. Κάθε έτος νέοι υποψήφιοι εισέρχονται σε αυτό. Το 2021 τα μέλη είναι 60 άνδρες καλαθοσφαιριστές, 24 γυναίκες, 24 άνδρες προπονητές και 6 γυναίκες, 14 διαιτητές και 35 διοικητικά στελέχη. Επίσης το 2017 εισήχθη η μοναδική ομάδα η Εθνική ΗΠΑ του 1992, γνωστή και ως Ντριμ Τιμ.
Έλληνες μέλη του *FIBA Hall of Fame* είναι οι καλαθοσφαιριστές Νίκος Γκάλης, Παναγιώτης Φασούλας και Παναγιώτης Γιαννάκης και οι διαιτητές Κώστας Δήμου και Κώστας Ρήγας.

## Παραπομπές


## Εξωτερικοί σύνδεσμοι

*FIBA HALL OF FAME FOR THOSE WHO MADE THE GAME : About Hall of Fame

Κατηγορία:Εισαχθέντες στο Hall of Fame της FIBA
Πρωτέας Ελευθερίου-Κορδελιού (καλαθοσφαίριση γυναικών)

Ο **Αθλητικός Σύλλογος Πρωτέας Ελευθερίου-Κορδελιού**, γνωστός και ως **Πρωτέας Θεσσαλονίκης**, είναι ελληνικό αθλητικό σωματείο που δραστηριοποιείται στην περιοχή του Νέου Κορδελιού στη Θεσσαλονίκη. Επίσημο έτος ίδρυσής του είναι το 1962 και οι αθλητές του αγωνίζονται με χρώματα το πράσινο και το κίτρινο. Στο έμβλημά του απεικονίζεται ένας πυρσός, ενώ το όνομά του παραπέμπει στον Πρωτέα, θαλάσσια θεότητα της αρχαιοελληνικής μυθολογίας. Ο σύλλογος διατηρεί τμήματα γυναικείας καλαθοσφαίρισης για ενήλικες αλλά και νεαρότερες αθλήτριες. Έδρα του είναι το Κλειστό Γυμναστήριο του Δημοτικού Αθλητικού Κέντρου Ελευθερίου, χωρητικότητας 300 καθήμενων θεατών. Το τμήμα νομικά διαθέτει τη μορφή ερασιτεχνικού σωματείου.

## Ιστορική αναδρομή
### Περίοδοι σε εθνικές κατηγορίες

## Τρέχουσα αγωνιστική περίοδος
Κατά την τρέχουσα αγωνιστική περίοδο, 2021-22, ο Α.Σ. Πρωτέας Ελευθερίου Κορδελιού έλαβε μέρος στο Πρωτάθλημα Α' Κατηγορίας Γυναικών που διοργάνωσε η Ένωση Καλαθοσφαιρικών Σωματείων Θεσσαλονίκης. Στα πλαίσια της διοργάνωσης, 8 σύλλογοι συνέθεσαν έναν κοινό Όμιλο. Ο Πρωτέας ολοκλήρωσε τις αγωνιστικές του υποχρεώσεις έχοντας συλλέξει 4 νίκες και 10 ήττες, με συνέπεια να βρέθει στην 7η και προτελευταία θέση της τελικής κατάταξης. Η ομάδα του Πρωτέα δεν δήλωσε συμμετοχή στο Κύπελλο Γυναικών της Ένωσης τη χρονιά αυτή.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Ελευθερίου, χωρητικότητας 300 καθήμενων θεατών. Καθήκοντα πρώτου προπονητή διατηρεί ο Χρήστος Μπαλαφούτης.

## Παραπομπές


## Εξωτερικοί σύνδεσμοι

* 
* Κλειστό Δ.Α.Κ. Ελευθερίου , πληροφορίες στον ιστότοπο Gipeda.gr.



Καλαθοσφαιριση γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.ΚΑ.Σ.Θ.
Μωρό του ουράνιου τόξου

**Μωρό του ουράνιου τόξου** είναι όρος που χρησιμοποιείται για μωρό που γεννήθηκε σε μια οικογένεια που έχει χάσει ένα ή περισσότερα μωρά σε προηγούμενη εγκυμοσύνη λόγω θνησιγένειας, αποβολής, εκτοπικής εγκυμοσύνης, διακοπής κύησης για ιατρικούς λόγους ή νεογνικού θανάτου. Αυτές οι εγκυμοσύνες δημιουργούν έντονα συναισθήματα άγχους, ενοχής και φόβου, αλλά και χαράς, συλλογισμού, θεραπείας και άλλα ανάμικτα συναισθήματα. Ο όρος "ουράνιο τόξο" είναι συμβολικός για την ελπίδα που φέρνει το παιδί μετά την συναισθηματική καταιγίδα της απώλειας.

Έρευνα που διεξήγαγε το Πανεπιστήμιο του Μίσιγκαν έδειξε ότι "η σχέση μεταξύ των γονέων έχει μεγαλύτερο κίνδυνο να διαλυθεί μετά από μια αποβολή ή θνησιγένεια σε σύγκριση με μία ζωντανή γέννα" και ότι ο κίνδυνος είναι υψηλότερος, όταν το ζευγάρι έχει βιώσει μια θνησιγένεια. Σύμφωνα με τη γιατρό Τζένιφερ Καλπ-Μακάροφ, "το να χάνεις την εγκυμοσύνη σου ή το μωρό σου είναι απίστευτα συγκινητική και συγκλονιστική εμπειρία. Το να δημιουργήσεις ζωή ή να φέρεις στον κόσμο ένα μωρό μετά από μια τέτοια απώλεια είναι για αυτούς τους γονείς κάτι το απίστευτο όπως το θαύμα". Σε χώρες με υψηλό εισόδημα όπως η Αυστραλία μία στις πέντε γυναίκες που βίωσε την θνησιγένεια υποφέρει από μακροχρόνια κατάθλιψη, άγχος ή μετατραυματικό στρες. Η θνησιγένεια επηρεάζει όλη την οικογένεια και μπορεί να ασκήσει πίεση στη σχέση του ζευγαριού.

Μητέρες που έζησαν την απώλεια και απέκτησαν μια νέα εγκυμοσύνη ή υιοθέτησαν ένα παιδί λένε ότι νιώθουν μια μικρή φλόγα στην καρδιά τους και ότι το νέο μέλος είναι το φως στο τέλος του τούνελ, το ουράνιο τόξο στο τέλος μια δυνατής καταιγίδας.

Η 15η Οκτωβρίου είναι η Παγκόσμια Ημέρα για την Περιγεννητική Απώλεια, την Απώλεια Εγκυμοσύνης και την Νεογνική Απώλεια. Η Παγκόσμια Ημέρα για τα Μωρά του Ουράνιου Τόξου είναι στις 22 Αυγούστου.

## Διαφορετικές απόψεις για τον όρο
Αν και ο όρος μωρό του ουράνιου τόξου είναι πολύ διαδεδομένος στην κοινότητα της απώλειας μωρού και εγκυμοσύνης, μερικές γυναίκες δεν νιώθουν άνετα στο να χρησιμοποιούν αυτό τον όρο. Μπορεί να σκέφτονται ότι αυτός ο όρος δίνει έμφαση στον θάνατο του μωρού τους και όχι στην ύπαρξή τους ή ότι δεν υπάρχει λόγος να βάλουν μια ετικέτα που διαφοροποιεί αυτό το μωρό από τα αδέρφια του.

## Παραπομπές

Κατηγορία:Οικογένεια
Έγχυση (τσάι)

Η **έγχυση** είναι το μούλιασμα ενός οργανικού στερεού, όπως τα φύλλα, σε ένα υγρό (συνήθως νερό) για την εξαγωγή γεύσεων ή για να μαλακώσει. Υπάρχουν βότανα που περιέχουν πτητικά αιθέρια έλαια οπότε αν τα βράσουν χωρίς να τα σκεπαστούν, τα έλαια αυτά διαχέονται στον αέρα.

Κατηγορία:Τσάι
Βλήμα

250px|μικρογραφία|Βλήμα
**Βλήμα** είναι κάθε αντικείμενο που προωθείται από την άσκηση μιας δύναμης το οποίο αφήνεται να κινηθεί ελεύθερα υπό την επίδραση της βαρύτητας και της αντίστασης του αέρα.  Ο όρος χρησιμοποιείται κυρίως σε στρατιωτικό πλαίσιο και πιο σπάνια σε αθλητικό.

Πολλά βλήματα, π.χ. γρανάτα, μπορεί να φέρουν εκρηκτικό φορτίο ή άλλη χημική ή βιολογική ουσία. Εκτός από το εκρηκτικό ωφέλιμο φορτίο, ένα βλήμα μπορεί να σχεδιαστεί ώστε να προκαλεί πυρκαγιά ή δηλητηρίαση.
## Παραπομπές

## Εξωτερικοί σύνδεσμοι

Κατηγορία:Βλητική
Μεττ

thumb|Mettbrötchen - Μεττ πάνω σε ρολό ψωμιού

Το **Μεττ** (γερμανικά: Mett) είναι παρασκεύασμα από ωμό χοιρινό κιμά το οποίο είναι δημοφιλές στη Γερμανία, την Πολωνία και το Βέλγιο· υπάρχει κι ένα φαγητό παρόμοιο με το μεττ που παρασκευάζεται από βόειο κρέας. Συνήθως σερβίρεται με αλάτι και μαύρο πιπέρι, και μερικές φορές με σκόρδο, κύμινο ή ψιλοκομμένο κρεμμύδι και τρώγεται ωμό, σε ρολό ψωμιού. Πωλείται επίσης με τη μορφή mettwurst, ενός πικάντικου, ωμού λουκάνικου, συχνά καπνιστό. Στη Γερμανία, οι νόμοι απαιτούν το πολύ 35% του μεττ να αποτελείται από λίπος, όχι περισσότερο.

Η ονομασία μεττ προέρχεται από την Κάτω Γερμανική λέξη *mett* για το «ψιλοκομμένο χοιρινό κρέας χωρίς μπέικον» ή την Παλαιά Σαξονική λέξη *meti* για το «φαγητό». Είναι επίσης γνωστό ως **Χακεπέτερ** (γερ.: Hackepeter) στην βόρεια και ανατολική Γερμανία και το Βερολίνο.

## Δείτε επίσης
* Τσιγ κιοφτέ
* Καρπάτσιο
* Φιλέτο ταρτάρ
* Σούσι

## Παραπομπές


Κατηγορία:Γερμανική κουζίνα
Κατηγορία:Τρόφιμα με βάση το ωμό κρέας
Συνθήκη Φιλίας και Εμπορίου (Πρωσία-ΗΠΑ)

Η **Συνθήκη Φιλίας και Εμπορίου** μεταξύ του Βασιλείου της Πρωσίας και των Ηνωμένων Πολιτειών της Αμερικής (10 Σεπτεμβρίου 1785) ήταν μια συνθήκη την οποία διαπραγματεύθηκαν ο Κόμης Καρλ Βίλχελμ Φινκ φον Φίνκενσταϊν, Πρωθυπουργός της Πρωσίας, και ο Τόμας Τζέφερσον, Πρέσβης των Ηνωμένων Πολιτειών στη Γαλλία. Υπογράφηκε από τον Φρειδερίκο τον Μέγα και τον Τζορτζ Ουάσινγκτον. Η συνθήκη καθιέρωσε μια εμπορική συμμαχία μεταξύ του Βασιλείου της Πρωσίας και των Ηνωμένων Πολιτειών της Αμερικής και ήταν η πρώτη που υπέγραψε ευρωπαϊκή δύναμη με τις Ηνωμένες Πολιτείες, μετά την Αμερικανική Επανάσταση. Το Βασίλειο της Πρωσίας αποτέλεσε ένα από τα πρώτα έθνη που αναγνώρισαν επίσημα τη νέα αμερικανική Δημοκρατία. Το πρώτο έθνος που αναγνώρισε τις ΗΠΑ ήταν η Σουηδία, η οποία μάλιστα υπέγραψε Συνθήκη Ειρήνης και Εμπορίου με τις ΗΠΑ κατά τη διάρκεια της Επανάστασης. Η Συνθήκη υπεγράφη για την προώθηση του ελεύθερου εμπορίου και των συναλλαγών και έγινε σημείο αναφοράς για τις επόμενες συμφωνίες και συνθήκες ελεύθερου εμπορίου. Η Συνθήκη αναθεωρήθηκε το 1799, έπειτα από διαπραγματεύσεις του Αμερικανού Πρέσβη στην Πρωσία Τζον Κουίνσι Άνταμς.

## Κύριοι όροι
*Ειρήνη και φιλία ανάμεσα στο Βασίλειο της Πρωσίας και των Ηνωμένων Πολιτειών
*Κοινό καθεστώς «ευνοημένου έθνους» με έμφαση στο εμπόριο και τη ναυτιλία
*Κοινή προστασία όλων των πλοίων και των εμπορευμάτων όταν βρίσκονται στην δικαιοδοσία των Ηνωμένων Πολιτειών ή της Πρωσίας
*Κοινό δικαίωμα κατοχής γης από πολίτες στο έδαφος της άλλης χώρας
*Κοινό δικαίωμα επιθεώρησης πλοίου που φθάνει από εχθρικό λιμάνι για απαγορευμένα είδη
*Κοινό δικαίωμα εμπορίου με έτερα εχθρικά κράτη, εφόσον δεν περιλαμβάνονται απαγορευμένα είδη
*Αν τα δύο έθνη γίνουν εχθρικά, ισχύει προστασία των εμπορικών πλοίων στην εχθρική επικράτεια για εννέα μήνες
*Κοινή απαγόρευση αδειών κατάσχεσης
*Άνευ όρων κράτηση για αιχμαλώτους πολέμους
*Κοινό δικαίωμα για διορισμό Πρέσβεων, Προξένων, Πρακτόρων και Επιτρόπων του ενός έθνους στα λιμάνια του άλλου

Friedrich der Große (1781 or 1786) - Google Art Project.jpg|Φρειδερίκος ο Μέγας
Karl Wilhelm Finck von Finckenstein.jpg|Καρλ Βίλχελμ Φινκ φον Φίνκενσταϊν
Gilbert Stuart Williamstown Portrait of George Washington.jpg|Τζορτζ Ουάσινγκτον
Thomas Jefferson by Rembrandt Peale, 1800.jpg|Τόμας Τζέφερσον
John Quincy Adams by Gilbert Stuart, 1818.jpg|Τζον Κουίνσι Άνταμς

## Παραπομπές

## Πηγές
*Giunta, Mary A., ed. *Documents of the Emerging Nation:  U.S. Foreign Relations 1775-1789.*  Wilmington, Del.: Scholarly Resources Inc., 1998.
*Middlekauff, Robert. *The Glorious Cause:  The American Revolution, 1763-1789.* New York:  Oxford University Press, 1982.
*"Treaty of Amity and Commerce," *The Avalon Project at Yale Law School*. Treaty of Amity and Commerce Between His Majesty the King of Prussia, and the United States of America;10 Σεπτεμβρίου 1785. Ανακτήθηκε στις 10 Σεπτεμβρίου 2010.
* ''Treaty of Amity and Commerce, 11 Ιουλίου 1799''

Κατηγορία:Συνθήκες του Βασιλείου της Πρωσίας
Καλογερικό γεφύρι

Το **Καλογερικό γεφύρι** ή **γεφύρι του Πλακίδα** είναι πέτρινο τοξωτό γεφύρι το οποίο βρίσκεται κοντά στα χωριά Κήποι και Κουκούλι Ιωαννίνων, στο Ζαγόρι. Η γέφυρα κτίστηκε το 1814 και χαρακτηρίζεται από την παρουσία τριών σχεδόν ίδιων τόξων.

## Ιστορικά στοιχεία
Στη θέση όπου βρίσκεται σήμερα το Καλογερικό γεφύρι υπήρχε μια ξύλινη γέφυρα που είχε κτιστεί το δεύτερο μισό του 18ου αιώνα. Η γέφυρα κατασκευάστηκε με χορηγία του Ζώτου Ρούσση από τους Νεγάδες και κόστισε 8.000 γρόσια. Το 1814 ο Ηγούμενος Σεραφείμ της Μονής του Προφήτη Ηλία Βίτσας αποφάσισε να αντικαταστήσει το ξύλινο γεφύρι με ένα πέτρινο, γι'αυτό και το γεφύρι ονομάστηκε *καλογερικό*. Για την κατασκευή διέθεσε 20.000 γρόσια. Παράλληλα έκτισε και ένα νερόμυλο δίπλα στη γέφυρα, ο οποίος όμως πλέον δε σώζεται.

Το γεφύρι επισκευάστηκε το 1863 από τους Ανδρέα και Αλέξανδρο Πλακίδα, και έτσι η γέφυρα έγινε γνωστή και ως γεφύρι του Πλακίδα. Το γεγονός μνημονεύεται από επιγραφή η οποία αναφέρει *1866 ΙΟΥΛΙΟΥ 15 ΔΙ ΕΞΟΔΩΝ ΤΟΥ ΚΥΡΙΟΥ ΑΛΕΞΑΝΔΡΟΥ ΠΛΑΚΙΔΑ ΚΑΙ ΑΔΕΡΦΟΥ ΑΥΤΟΥ ΑΝΔΡΕΟΥ ΑΠΟ ΚΟΥΚΟΥΛΙ. ΕΟΝΙΑ Η ΜΝΗΜΗ*. Το 1912 ο Ευγένιος Πλακίδας πραγματοποίησε άλλη μία επισκευή η οποία μνημονεύεται σε μία άλλη επιγραφή, η οποία αναφέρει *ΙΔΡΥΘΗ ΤΩ ΕΤΕΙ 1863 ΥΠΟ ΤΟΥ ΑΛΗ(ΣΤΟΥ) ΜΝΗΜΗΣ ΑΝΔΡΕΟΥ ΠΛΑΚΙΔΑ ΔΑΠΑΝΗ ΤΟΥ ΦΙΛΟΤΙΜΟΥ ΑΥΤΟΥ ΥΙΟΥ ΕΥΓΕΝΙΟΥ ΤΗ 23 Σ/ΒΡΙΟΥ 1912*. Ο Ευγένιος Πλακίδας έκτισε επίσης και μία βρύση κοντά στη γέφυρα, η οποία όμως δεν σώζεται πλέον. Η γέφυρα επισκευάστηκε επίσης το 1927, σε έξοδα κοινότητας Κουκουλίου, και το 1969, από την αρχαιολογική υπηρεσία. Το 1977 υπήρξε η πρόταση να περάσει αμαξιτός δρόμος από το γεφύρι, η οποία όμως απορρίφθηκε μετά από αντιδράσεις των κατοίκων.

Τον Αύγουστο του 2018 παρατηρήθηκαν αποκολλήσεις πετρών σε βάθρο του γεφυριού, με αποτέλεσμα η υπηρεσία νεότερων μνημείων να προχωρήσει άμεσα σε εργασίες αποκατάστασης, εκμεταλλευόμενη το γεγονός ότι η κοίτη του ποταμού είχε στερέψει.

## Περιγραφή
Η γέφυρα είναι τρίτοξη με συνολικό μήκος 56 μέτρα. Το πλάτος του καταστρώματος είναι 3,15 μέτρα. Τα τρία τόξα έχουν άνοιγμα 15,00, 13,50 και 11,20 μέτρα και ύψος 6,70, 6,00 και 4,80 μέτρα αντίστοιχα. Χαρακτηριστικά είναι και τα οδοντωτά περβάζια. Το γεφύρι σώζεται σε πολύ καλή κατάσταση.

## Φωτοθήκη


ΓΕΦΥΡΙ ΠΛΑΚΙΔΑ-ΚΑΛΟΓΕΡΙΚΟ 3.jpg
Old stone bridge 1(nearby Kipoi village).jpg
Kipi.jpg
BrückeKipi.jpg
Γεφύρι Πλακίδα (Καλογερικό) 04.jpg



## Παραπομπές


Κατηγορία:Γέφυρες στην Ήπειρο
Κατηγορία:Δήμος Ζαγορίου
Α.Ο. Αργοναύτης Τριγλίας Ραφήνας

Ο **Αθλητικός Όμιλος Αργοναύτης Τριγλίας**, γνωστός και ως **Αργοναύτης Ραφήνας**, είναι ελληνικό αθλητικό σωματείο που δραστηριοποιείται στην περιοχή των Μεσογείων Αττικής και συγκεκριμένα στη Ραφήνα. Επίσημο έτος ίδρυσής του είναι το 1975 και οι αθλητές του αγωνίζονται με χρώματα το κίτρινο και το μπλε. Στο έμβλημά του απεικονίζεται η Αργώ, το πλοίο που σύμφωνα με την αρχαιοελληνική μυθολογία μετέφερε τον Ιάσονα και τους συντρόφους του στις περιπέτειές τους. Ο σύλλογος καλλιεργεί το άθλημα της καλαθοσφαίρισης, διατηρώντας τμήματα τόσο ενηλίκων ανδρών όσο και νεαρότερων ηλικιακά αθλητών. Νομικά αποτελεί σωματείο ερασιτεχνικής άθλησης. Έδρα του είναι το Κλειστό Γυμναστήριο Ραφήνας, χωρητικότητας 1.200 καθήμενων θεατών.   

## Ιστορική αναδρομή
### Περίοδοι σε εθνικές κατηγορίες

## Παραπομπές


## Εξωτερικοί σύνδεσμοι

* Α.Ο. Αργοναύτης Τριγλίας Ραφήνας, επίσημος ιστότοπος.
* 
* Κλειστό Γυμναστήριο Ραφήνας , πληροφορίες στον ιστότοπο Gipeda.gr.



Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1975
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1975
Κατηγορία:Σωματεία Ε.Σ.Κ.Α.
Κατάλογος νομαρχών Μεσσηνίας

**Κατάλογος Νομαρχών Μεσσηνίας**.

## Νομάρχες Μεσσηνίας

## Δείτε επίσης

* :Κατηγορία:Νομάρχες Μεσσηνίας

## Παραπομπές


Κατηγορία:Κατάλογοι Ελλήνων νομαρχών
Κατηγορία:Νομάρχες Μεσσηνίας
Μητροπολίτης Λαγκαδά, Λητής και Ρεντίνης Πλάτων

Ο **Μητροπολίτης Λαγκαδά, Λητής και Ρεντίνης Πλάτων** (κατά κόσμον *Βασίλειος Κρικρής*, Πάτμος, 1962), είναι Έλληνας επίσκοπος, μητροπολίτης της Ιεράς Μητροπόλεως Λαγκαδά, Λητής και Ρεντίνης.

## Βιογραφία
Ο κατά κόσμον Βασίλειος Κρικρής γεννήθηκε το 1962 στο νησί της Πάτμου, όπου και μεγάλωσε. Είναι ανιψιός του Επισκόπου Τράλλεων Ισιδώρου. Αφού αποφοίτησε από την Πατμιάδα Εκκλησιαστική Σχολή, σπούδασε θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών. Στη συνέχεια πραγματοποίησε μεταπτυχιακές σπουδές, λαμβάνοντας αριστούχος μεταπτυχιακό δίπλωμα (*master*) στην Εκκλησιαστική Ιστορία και τη Δογματική Θεολογία από τη Θεολογική Σχολή του ΑΠΘ, το 1998. Το 2002, εκπονώντας διδακτορική διατριβή με θέμα *Ο [[Θεόφιλος Παγκώστας|Πατριάρχης Αλεξανδρείας Θεόφιλος Β' Παγκώστας]] ο Πάτμιος (1805-1825)* έλαβε αριστούχος διδακτορικό δίπλωμα (*PhD*), από τη Θεολογική Σχολή του ΑΠΘ.

Το 1979 εκάρη μοναχός στην Ιερά Πατριαρχική και Σταυροπηγιακή Μονή Αγίου Ιωάννου του Θεολόγου στην Πάτμο, λαμβάνοντας το όνομα Πλάτων. Αφού υπηρέτησε ως κωδικογράφος της Μονής και κατηχητής της Πατριαρχικής Εξαρχίας Πάτμου, χειροτονήθηκε διάκονος το 1983 στην Αθήνα και πρεσβύτερος το 1985, λαμβάνοντας παράλληλα και το οφφίκιο του αρχιμανδρίτη. Από το 1985 έως το 1997 υπηρέτησε στην Ιερά Μητρόπολη Περιστερίου. Από το 1997 έως την εκλογή του σε μητροπολίτη, υπηρέτησε στην Ιερά Αρχιεπισκοπή Αθηνών ως προϊστάμενος του Ιερού Ναού Αγίου Δημητρίου Αμπελοκήπων.

Από το 1998 έως το 2021 υπηρέτησε ως γραμματέας του ιδιαίτερου γραφείου των Αρχιεπισκόπων Χριστοδούλου και του εν ενεργεία Ιερωνύμου, ως εισηγητής της Αρχιγραμματείας της Ιεράς Συνόδου ως γραμματέας της Ειδικής Συνοδικής Επιτροπής γυναικείων θεμάτων, ως υπεύθυνος του Διαμητροπολιτικού Δικτύου Γυναικών, καθώς και ως επιμελητής εκδόσεων των Διπτύχων της Εκκλησίας της Ελλάδος.

Στις 8 Οκτωβρίου 2021 εξελέγη Μητροπολίτης Λαγκαδά, Λητής και Ρεντίνης. Χειροτονήθηκε επίσκοπος την επόμενη ημέρα στον Μητροπολιτικό Ιερό Ναό Αθηνών.

## Παραπομπές


Κατηγορία:Μητροπολίτες Λαγκαδά, Λητής και Ρεντίνης
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Σάγιντ

**Σάγιντ** ή **Σάιντ** ή **Σέγιεντ** (    [ˈSæjjɪd] , φαρσί: [sejˈjed] , που σημαίνει «Κύριος», «Αφέντης», αραβικός πληθυντικός:   ; θηλυκό:   ) είναι ένας τιμητικός τίτλος που υποδηλώνει ανθρώπους που έγιναν αποδεκτοί ως απόγονοι του ισλαμικού προφήτη Μωάμεθ και του ξαδέλφου του και γαμπρού του Αλί (Αλί ιμπν Αμπού Τάλιμπ) μέσω των εγγονών του, Χασάν ιμπν Αλί και Χουσεΐν ιμπν Αλί,   γιούς της κόρης του Μωάμεθ Φατιμά και του Αλή.  

Στις γυναικείες σάγιντ δίνονται οι τίτλοι *σαγίντα*, *σιγέντα*, *αλαουίγιαχ*, ή *σαρίφα*. Σε ορισμένες περιοχές του ισλαμικού κόσμου, όπως στην Ινδία, στους απογόνους του Μωάμεθ δίνεται ο τίτλος *[[Εμίρης|amīr]]* ή *mīr*, που σημαίνει «διοικητής», «στρατηγός».  Στο Σιιτικό Ισλάμ, ο γιος ενός μη-Σάγιντ πατέρα και μιας μητέρας Σαϊΐντα διεκδικούν τον τίτλο Μίρζα, ενώ στο Σουνιτικό Ισλάμ ο γιος ενός μη Σάγιντ πατέρα και μια μητέρα Σαγιάντα μπορεί να διεκδικήσει τον τίτλο Σαϊίντ ή Σαρίφ εκπληρώνοντας ειδικές απαιτήσεις . 

Αν και δεν έχει επαληθευτεί, πολλοί ειδικοί στην αραβική γλώσσα δηλώνουν ότι έχει τις ρίζες της στη λέξη *al-asad*  , που σημαίνει «λιοντάρι», πιθανώς λόγω των ιδιοτήτων της ανδρείας και της ηγεσίας.   

Αν και δεν υπάρχουν διαθέσιμα αξιόπιστα στατιστικά στοιχεία, οι συντηρητικές εκτιμήσεις αναφέρουν τον αριθμό των Σάγιντ σε δεκάδες εκατομμύρια. 

Στον αραβικό κόσμο, το *σάγιντ* είναι το ισοδύναμο του «άρχοντας» ή «αφέντης» όταν αναφέρεται σε απόγονο του Μωάμεθ, όπως στο *Sayyid Ali Sultan.* Η λέξη *sidi* (από τη συμβεβλημένη μορφή *sayyidī*, «αρχοντά μου»)  χρησιμοποιείται συχνά στα αραβικά.

Ένας άλλος όρος με πολύ παρόμοια σημασία είναι Σαρίφ.

## Σημειώσεις



## Παραπομπές
 


Κατηγορία:Ισλαμικοί θρησκευτικοί τίτλοι και βαθμοί
Κατηγορία:Ισλαμική ορολογία
Κατηγορία:Χασεμίτες
Κατηγορία:Αραβικές εκφράσεις
Κατηγορία:Αλίδες
Γεφύρι του Κόκκορου

Το **γεφύρι του Κόκκορη** ή του **Νούτσου** είναι πέτρινο τοξωτό γεφύρι το οποίο βρίσκεται ανάμεσα στα χωριά Κουκούλι, Δίλοφο και Κήποι στο Κεντρικό Ζαγόρι. Το γεφύρι κτίστηκε το 1750.

Στη θέση της σημερινής γέφυρας στο παρελθόν υπήρχε άλλη γέφυρα, η οποία χρησιμοποιούνταν για την τιμωρία των ζωοκλεφτών. Η σημερινή γέφυρα κτίστηκε το 1750 με χορηγία του Νούτσου Καραμισίνη από το Βραδέτο. Η γέφυρα επισκευάστηκε από τον Αλέξη Νούτσο στα τέλη 18ου ή αρχές 19ου αιώνα, γιό του αρχικού χορηγού. Μετά από κάποιες ζημίες η γέφυρα ανακαινίστηκε από τον Γρηγόρη Κόκκορο από το Κοκκούλι, μαζί με τα γειτονικά χωριά, την περίοδο 1910-1911. Ο Κόκκορος διατηρούσε μύλο δίπλα στην γέφυρα και έτσι η γέφυρα έγινε γνωστή ως γέφυρα του Κόκκορου. Η γέφυρα ανακαινίστηκε και την Ένωση Ζαγορισίων το 1960 και χαρακτηρίστηκε ιστορικό διατηρητέο μνημείο το 1964. Το 1977 η γέφυρα υπέστη ζημιές από αγνώστους όταν ακούστηκε ο θρύλος ότι σε αυτήν κρύβεται θησαυρός. Η γέφυρα αποκαταστάθηκε στη συνέχεια.

Η γέφυρα είναι μονότοξη, με άνοιγμα τόξου 23,6 μέτρα και ύψος τόξου 13,3 μέτρα. Το συνολικό μήκος καταστρώματος είναι 36,4 μέτρα και το πλάτους 2,67 μέτρα. Κοντά στην γέφυρα βρίσκεται η λεγόμενη «σπηλιά του Νταβέλη», επειδή σε αυτή κατέφυγε ο Γιώργος Νταβέλης το 1881 όταν τον κυνηγούσαν οι Τούρκοι. Κοντά στη γέφυρα βρίσκεται εξωκλήσι αφιερωμένο στην Αγία Παρασκευή και ο μύλος του Κόκκορου.

## Εικόνες

Αρχείο:GR-vikos-br-2.jpg|Η πρόσβαση στη γέφυρα
Αρχείο:Γεφυρι Κοκκορη.jpg|Άποψη από τα δυτικά
Αρχείο:Gefura Kokorou.jpg|Γέφυρα του Κόκκορου


## Παραπομπές


## Εξωτερικοί σύνδεσμοι
* 

Κοκκορη
Κατηγορία:Δήμος Ζαγορίου
Αναγέννηση Καρδίτσας (καλαθοσφαίριση ανδρών)

Ο **Αθλητικός Σύλλογος Αναγέννηση Καρδίτσας 1904**, γνωστός και με τη σύντμηση **Α.Σ.Α.**, είναι ελληνικό αθλητικό σωματείο που δραστηριοποιείται στην πόλη της Καρδίτσας, στη Θεσσαλία. Όντας ένας από τους αρχαιότερους αθλητικούς συλλόγους στην ελληνική επικράτεια, ιδρύθηκε το 1904. Οι αθλητές του αγωνίζονται με χρώματα το κίτρινο και το μαύρο, ενώ στο έμβλημά του απεικονίζεται ένα δάφνινο στεφάνι.  

Ο σύλλογος καλλιεργεί το άθλημα της καλαθοσφαίρισης, διατηρώντας τμήματα τόσο ενηλίκων ανδρών όσο και νεαρότερων ηλικιακά αθλητών. Το τμήμα αυτό δημιουργήθηκε για πρώτη φορά το 1996, ωστόσο η τελευταία αναβίωσή του έλαβε χώρα το καλοκαίρι του 2018. Νομικά αποτελεί σωματείο ερασιτεχνικής άθλησης. Έδρα του είναι το (Παλαιό) Κλειστό Γυμναστήριο του Δημοτικού Αθλητικού Κέντρου Καρδίτσας, χωρητικότητας 550 καθήμενων θεατών.

## Ιστορική αναδρομή
Η πρώτη ομάδα μπάσκετ της Αναγέννησης ιδρύθηκε το 1996 και η μεγαλύτερη διάκριση της ήταν, η Πρώτη Θέση στη Α2 ΕΣΚΑΘ το 2002 και ανοδος στην Α1 και η τρίτη θέση στο πρωτάθλημα της Α1 ΕΣΚΑΘ. Αυτή η ομάδα όμως δεν κράτησε πολύ αφού διαλύθηκε το 2006 ωστε να ιδρυθεί ο **«ΓΣ Άμιλλα Καρδίτσας»** (από τη συνένωση των τμημάτων καλαθοσφαίρισης των ομάδων: «Γ.Σ. Καρδίτσας», «Αναγέννηση Καρδίτσας» και «Άμιλλα Καρδίτσας»). 

Το τμήμα μπάσκετ ξαναιδρύθηκε για την Αναγέννηση τη σεζόν 2018-2019 μετά από συμφωνία με τον τοπικό **Ήφαιστο Καρδίτσας**. Η ομάδα του Ηφαίστου άλλαξε ονομασία και συμμετείχε στην Α1 ΕΣΚΑΘ με την ονομασία "**Αναγέννηση Καρδίτσας 1904 B.C.**". Η ΑΣΑ B.C. κατέκτησε την 1η θέση στον όμιλο και συμμετείχε στο τουρνουά ανόδου όπου σημειώνοντας μόνο νίκες απέναντι στις ομάδες Γ.Σ. Αλμυρός και Γ.Σ. Γόμφοι τελείωσε τη χρονιά κατακτώντας την άνοδο στη Γ' Εθνική Κατηγορία για πρώτη φορά στην ιστορία της, ενώ έχασε το Κύπελλο Θεσσαλίας στον Τελικό με τον ΓΣ Αμπελώνα την ίδια χρονιά.

Τη σεζόν 2019-20 η ΑΣΑ συμμετέχει στον 3ο Όμιλο της Γ' Εθνικής Κατηγορίας Μπάσκετ.

## Τίτλοι - Διακρίσεις
*Α1 ΕΣΚΑΘ: 2019
*Α2 ΕΣΚΑΘ: 2002
*Κύπελλο ΕΣΚΑΘ: 
**Φιναλίστ: 2019

## Περίοδοι σε εθνικές κατηγορίες

## Πρόσωπα





## Παραπομπές


## Εξωτερικοί σύνδεσμοι

* Α.Σ. Αναγέννηση Καρδίτσας 1904, επίσημος ιστότοπος.
* 
* 
* Κλειστό Δ.Α.Κ. Καρδίτσας , πληροφορίες στον ιστότοπο Gipeda.gr.

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1996
Κατηγορία:Ιδρύσεις ομάδων καλαθοσφαίρισης το 2018
Κατηγορία:Σωματεία Ε.Σ.ΚΑ.Θ.
Κομμουνιστικό Κόμμα Πολωνίας (2002)

Το **Κομμουνιστικό Κόμμα Πολωνίας** (*Komunistyczna Partia Polski*, *KPP*) είναι  κομμουνιστικό μαρξιστικό-λενινιστικό πολιτικό κόμμα της Πολωνίας, που ιδρύθηκε το 2002. Το Κόμμα, σύμφωνα με το καταστατικό του, είναι συνεχιστής αλλά και κληρονόμος της ιδεολογίας του κομμουνιστικού κόμματος όπως εκφραζόταν κατά τη διάρκεια της Δεύτερης Πολωνικής Δημοκρατίας.

Το κόμμα συμμετέχει στην Ευρωπαϊκή Κομμουνιστική Πρωτοβουλία. Επίσης αντιμετωπίζει συχνά δικαστικές διώξεις από τις κρατικές αρχές. Στο πλαίσιο της αλληλεγγύης προς το KPP σε σχέση με τις δικαστικές διαδικασίες εναντίον του, το 2018, το 2019 και το 2020 έγιναν διαμαρτυρίες και διαδηλώσεις κάτω από τις πολωνικές πρεσβείες σε δεκάδες χώρες. Μεταξύ άλλων τέτοιες διαδηλώσεις οργάνωσαν τα κόμματα που συμμετέχουν στην Ευρωπαϊκή Κομμουνιστική Πρωτοβουλία όπως το Κομμουνιστικό Κόμμα της Ελλάδας αλλά και άλλα κόμματα όπως το Κομμουνιστικό Κόμμα του Βελγίου και το Κομμουνιστικό Κόμμα της Βρετανίας.

## Παραπομπές


Κατηγορία:Πολωνικά πολιτικά κόμματα
Κατηγορία:Κομμουνιστικά κόμματα στην Πολωνία
Κυβερνεία της Αιγύπτου

[μικρογραφία|126x126εσ|Το [Εθνόσημο της Αιγύπτου]]
Η Αίγυπτος είναι διαχωρισμένη σε 27 κυβερνεία (Αιγυπτιακά Αραβικά: محافظة *muḥāfaẓah*; [moˈħɑfzˤɑ]), τα οποία είναι η ανώτερη βαθμίδα στην διοικητική διαίρεση της χώρας. Τα Κυβερνεία είναι διοικούμενα από έναν Κυβερνήτη διορισμένο από τον Πρόεδρο της Αιγύπτου και υπηρετεί στα καθήκοντα της Κυβέρνησης. Τα περισσότερα κυβερνεία έχουν μικρότερη πυκνότητα από έναν κάτοικο ανά km<sup>2</sup>, ενώ παράλληλα, τα τρία μεγαλύτερα έχουν πυκνότητα λιγότερη από τρεις κατοίκους ανά km2.

## Κατάλογος των Κυβερνείων
μικρογραφία|296x296εσ

## Παραπομπές


## Εξωτερικοί σύνδεσμοι
* 


Κατηγορία:Διοικητική διαίρεση της Αιγύπτου
Αιγυπτος
Αιγυπτος